Multimeedium
Multimeedium (inglise keeles multimedia) on teabe mitme esitusvormi, näiteks teksti, kahe- või kolmemõõtmelise graafika, heli või video korraga kasutamine näiteks arvutis, telefonis, teatris või kontserdil, kinos või mujal. Interaktiivsete meediumide kontekstis kasutatakse multimeediumi tähenduses ka terminit "rikas meedium" (inglise keeles rich media). Ühe kindla multimeediumi rakendus on hüpermeedium.